2. ลักษณะการประกอบธุรกิจ

2.1 ความเป็นมาของบริษัท

พ.ศ. 2532 บริษัท ฮั้วฟง รับเบอร์ (ไทยแลนด์) จำกัด (ต่อไปเรียกโดยย่อว่า “บริษัทฯ” )
จดทะเบียนจัดตั้งขึ้นเมื่อวันที่ 2 มิถุนายน พ.ศ. 2530 โดยมีทุนจดทะเบียน 300,000,000 บาท
ชำระเต็มจำนวนถือหุ้นใหญ่ โดยบริษัทแม่คือ ฮั้วฟง รับเบอร์ อินดัสทรี จำกัด (
ต่อไปเรียกโดยย่อว่า “HFR” ) ที่ไต้หวัน โดยถือหุ้นอยู่ร้อยละ 99.99 ในระยะแรกบริษัทฯ
ทำการผลิตยางนอกและยางในสำหรับรถจักรยานภายใต้เครื่องหมายการค้า “DURO” และ
สำหรับรถจักรยานยนต์ภายใต้เครื่องหมายการค้า “DUNLOP”

พ.ศ. 2539 บริษัทฯ ได้รับมาตรฐาน ISO 9002: 1994

พ.ศ. 2541 บริษัทฯ ขยายการผลิตยางในและยางนอกสำหรับใช้กับรถจักรยานยนต์

พ.ศ.2542 บริษัทฯ
เริ่มจำหน่ายยางนอกและยางในสำหรับรถจักรยานยนต์ให้กับบริษัทรถจักรยานยนต์ฮอนด้าในรูปแบบของ
OEM

พ.ศ.2545 บริษัทฯ ได้รับมาตรฐาน ISO 9001: 2000

พ.ศ.2545 บริษัทฯ แปรสภาพเป็นบริษัทมหาชน และเมื่อวันที่29 กรกฎาคม พ.ศ.2545

พ.ศ. 2546 บริษัทจดทะเบียนเพิ่มทุนเป็น 387,100,000 บาท
และได้รับอนุมัติจากตลาดหลักทรัพย์แห่งประเทศไทยให้เป็นบริษัทจดทะเบียนชำระเต็มจำนวนแล้ว

  เริ่มลงทุนในโรงงานแห่งที่ 2 ซึ่งตั้งอยู่ในพื้นที่เดียวกันในนิคมอุตสาหกรรมบางปู
  จังหวัดสมุทรปราการ

บริษัทฯ
ได้มีการก่อตั้งและมีความเชี่ยวชาญในการดำเนินการผลิตยางนอกและยางในมาเป็นเวลานานกว่า
14 ปี โดยได้รับการสนับสนุนจาก HFR ซึ่งเป็นบริษัทแม่ที่ประเทศไต้หวัน ทั้งนี้ HFR
ก็มีประวัติการก่อตั้งมายาวนาน กว่า 56 ปี
มีความชำนาญในด้านการผลิตยางนอกยางในที่ได้รับมาตรฐานสากลหลายอย่าง เช่น
เครื่องหมายมาตรฐาน ”CNS” (Chinese National Standard)ในปี พ.ศ. 2530,
เครื่องหมายมาตรฐาน “JIS” (Japan Industry Standard) ในปี พ.ศ. 2532,
เครื่องหมายมาตรฐาน QS-9000 ในปี พ.ศ. 2541, เครื่องหมายมาตรฐาน ISO 14001 ในปี
พ.ศ. 2542 และเครื่องหมายมาตรฐานกลุ่มประเทศยุโรป (E-MARK) ในปี พ.ศ. 2541

2.  โครงสร้างกลุ่มบริษัทฯ และบริษัทในเครือ

ปัจจุบันบริษัทฯ มีผู้ถือหุ้นใหญ่คือบริษัท HFR ซึ่งเป็นบริษัทแม่ตั้งอยู่ที่ประเทศไต้หวัน
โดยมีโครงสร้างของกลุ่มบริษัท

ดังนี้

บริษัทฮั้วฟงรับเบอร์อินดัสทรี จำกัด - HFR เป็นบริษัทแม่ของกลุ่มบริษัทฮั้วฟงฯ ซึ่งประกอบด้วย
บริษัท HFT, HFA, HFS, HFK และ HFC บริษัท HFR ตั้งอยู่ที่ประเทศไต้หวัน
ในขณะที่บริษัทลูกกระจายตามประเทศต่าง ๆ ที่มีศักยภาพในการเติบโตทางธุรกิจ
บริษัทแม่เป็นทั้งผู้ให้นโยบายทั้งด้านการผลิตและการตลาดให้กับบริษัททั้งกลุ่ม ซึ่งนโยบายต่าง ๆ
มาจากข้อตกลงที่ได้รับจากมติที่ประชุมผู้บริหาร ซึ่งบริษัทลูกจะต้องดำเนินตามนโยบายดังกล่าว
นอกจากนี้ความรับผิดชอบของบริษัทแม่ ไม่เพียงแต่ดูแลผลการดำเนินงานของบริษัทลูกอย่างใกล้ชิด
แต่ยังเป็นผู้ผลิตยางนอก และยางในสำหรับขายในประเทศไต้หวัน และตลาดทั่วโลกไม่ว่าจะเป็น
ยุโรป ตะวันออกกลาง และอเมริกาเหนือโดยเน้นการผลิตยางที่มีคุณภาพตั้งแต่ระดับกลางถึงสูง
และยางสำหรับรถจักรยานยนต์
และยางที่ใช้ในอุตสาหกรรมที่มีความเร็วสูงซึ่งวิธีการขายสินค้าที่ผลิตจากบริษัท HFR
จะเน้นขายที่ประเทศไต้หวัน เป็นหลักโดยเฉพาะยางรถจักรยาน ส่วนยางรถจักรยานยนต์
มีตลาดยุโรปมารองรับ และตลาดทั่วโลกสำหรับยางที่ใช้สำหรับรถอุตสาหกรรมอื่น ๆ
สิ่งที่สำคัญอีกประการหนึ่งคือ
บริษัทแม่เป็นผู้ให้การสนับสนุนทางด้านการวิจัยและเทคโนโลยีให้กับบริษัทในกลุ่ม
ซึ่งเทคโนโลยียังได้รับความร่วมมือจากพันธมิตรทางธุรกิจ ได้แก่ บริษัท Sumitomo Rubber
ของญี่ปุ่นอีกด้วย

บริษัทฮั้วฟงรับเบอร์ (ไทยแลนด์) จำกัด (มหาชน) - HFT เป็นบริษัทผู้ผลิตและส่งออก โดยบริษัทฯ
จะเป็นผู้บริหารและกำหนดนโยบายการตลาดในประเทศไทย และเอเซียตะวันออกเฉียงใต้
สำหรับตลาดต่างประเทศแถบยุโรป และอเมริกาเหนือ บริษัทฯ
จะได้รับการสนับสนุนจากทางบริษัทแม่ บริษัทฯ ผลิตทั้งยางนอก และยางในสำหรับรถจักรยาน
รถจักรยานยนต์ และรถที่ใช้ในอุตสาหกรรมต่าง ๆ แต่สินค้าที่ผลิตจะเน้นคุณภาพกลางถึงล่าง
และยางสำหรับพาหนะที่มีความเร็วต่ำ ซึ่งแตกต่างจากตลาดของบริษัทแม่ ดังนั้นบริษัท HFT
จึงมีตลาดที่แตกต่างจากบริษัทแม่และบริษัทในกลุ่ม

บริษัทฮั้วฟงรับเบอร์ (ยูเอสเอ) จำกัด – HFA เป็นบริษัทที่ไม่มีศูนย์การผลิตเป็นของตัวเอง
เป็นเพียงศูนย์การจำหน่ายในตลาดอเมริกาเหนือ และเป็นศูนย์บริการหลังการขาย
ลักษณะการดำเนินงานของบริษัทคือจะรับสินค้าจากบริษัทในเครือ เพื่อนำมาจำหน่ายในสหรัฐอเมริกา

บริษัทฮั้วฟง รับเบอร์ (ประเทศจีน) จำกัด – HFC เป็นบริษัทผู้ผลิต
และจำหน่ายสินค้าโดยเน้นตลาดภายในประเทศจีนเป็นหลักเนื่องจากจีนเป็นประเทศที่มีตลาดใหญ่มาก
ลักษณะสินค้าที่จำหน่ายจะมุ่งเน้นไปที่ตลาดระดับกลางถึงล่าง และยางสำหรับพาหนะที่มีความเร็วต่ำ
เช่นเดียวกับบริษัท HFT แต่บริษัท HFC มีตลาดที่แตกต่างอย่างชัดเจน
โดยนอกจากการจำหน่ายภายในประเทศจีนแล้ว ยังส่งออกสินค้าเพื่อจำหน่ายในอเมริกา
โดยผ่านบริษัท HFA ซึ่งดูแลตลาดแถบอเมริกา
นอกจากนี้ยังจำหน่ายไปยังประเทศแอฟริกาและกลุ่มประเทศในตะวันออกกลาง

บริษัทฮั้วฟง รับเบอร์ (ฮ่องกง) จำกัด – HFK เป็นบริษัทที่ก่อตั้งขึ้นเพื่อการค้า
บริษัทจัดตั้งขึ้นเนื่องด้วยข้อจำกัดทางกฎหมายของประเทศไต้หวัน
ซึ่งห้ามบริษัทในไต้หวันลงทุนโดยตรงในสาธารณรัฐประชาชนจีนซึ่งมีผลบังคับใช้ตั้งแต่ปี 2537
จึ่งเป็นสาเหตุทำให้ต้องจัดตั้งบริษัท HFK ซึ่งเป็นตัวกลางในการลงทุนในประเทศจีนอีกทอดหนึ่ง
บริษัทไม่มีฐานการผลิตแต่อย่างใด

บริษัทฮั้วฟง รับเบอร์ (สิงคโปร์) จำกัด – HFS เป็นบริษัท Holding ที่เข้าไปถือหุ้นในบริษัท HFC
ในนามของบริษัทแม่ (HFR) โดยไม่มีการผลิตหรือดำเนินธุรกิจแต่อย่างใด
บริษัทจัดตั้งขึ้นเนื่องด้วยหลังจากฮ่องกงรวมประเทศกับจีนในปี 2540 ทำให้บริษัทแม่ HFR
ต้องจัดตั้งบริษัทใหม่เพื่อเป็นบริษัทเพื่อการค้ากับบริษัท HFC

3.  โครงสร้างรายได้

มูลค่าการจำหน่ายผลิตภัณฑ์ของบริษัทฯ แยกตามสายผลิตภัณฑ์ปี 2544 - 2546 (ล้านบาท)

  -------------------------- ---------- ------- --------- ------- ---------- -------
  ผลิตภัณฑ์                     ปี 2546             ปี 2545            ปี 2544     

                             (ลบ.)      %       (ลบ.)     %       (ลบ.)      %

  จำหน่ายภายในประเทศ                                                          

  1. ยางนอก-ในรถจักรยาน       89.81      5.96    78.25     5.44    69.11      5.98

  2. ยางนอก-ในรถจักรยานยนต์    269.87     17.92   217.96    15.15   114.75     9.92

  3. ยางนอก-ในใช้ในอุตสาหกรรม  1.56       0.10    1.82      0.13    1.27       0.11

  4.อื่นๆ                      4.32       0.29    8.87      0.62    3.72       0.32
  (วัตถุดิบและสินค้ากึ่งสำเร็จรูป)                                                    

  รวมมูลค่าการขายภายในประเทศ   365.56     24.27   306.90    21.34   188.85     16.33

  จำหน่ายต่างประเทศ                                                            

  1. ยางนอก-ในรถจักรยาน       496.39     32.97   517.08    35.95   465.95     40.28

  2. ยางนอก-ในรถจักรยานยนต์    77.53      5.15    34.32     2.39    54.19      4.69

  3. ยางนอก-ในใช้ในอุตสาหกรรม  362.83     24.10   479.02    33.30   427.51     36.97

  7. อื่น ๆ (วัตถุดิบ             203.42     13.51   100.98    7.02    20.02      1.73
  และสินค้ากึ่งสำเร็จรูป)                                                          

  รวมมูลค่าการส่งออก            1,140.17   75.73   1131.40   78.66   967.67     83.67

  รวมรายได้จากการขายทั้งสิ้น      1,505.73   100     1438.30   100     1,156.52   100
  -------------------------- ---------- ------- --------- ------- ---------- -------

จากมูลค่าการจำหน่ายผลิตภัณฑ์ของบริษัทฯ ข้างต้น โดยเฉพาะอย่างยิ่ง ปี 2544-2545
จะเห็นว่าโครงสร้างรายได้หลักของบริษัทฯ จะมาจากการส่งออกมากถึงร้อยละ 78.66
โดยเฉพาะยางนอกที่ใช้ในอุตสาหกรรมและยางนอกรถจักรยาน
สำหรับภายในประเทศรายได้หลักส่วนใหญ่มาจากยางนอกรถจักรยานยนต์ ตั้งแต่ปี 2545 ทั้งนี้บริษัทฯ
มีนโยบายที่จะเพิ่มสัดส่วนตลาดภายในประเทศให้มากขึ้น
โดยก็ยังคงให้ความสำคัญกับรายได้จากการส่งออกเป็นหลัก ซึ่งมูลค่าจากการส่งออกในปี 2545
ร้อยละ 78.66และในปี 2546 ร้อยละ 75.73 เทียบกับมูลค่าการขายทั้งหมด

2.4 เป้าหมายการดำเนินธุรกิจ

  1.
  เพื่อขยายตลาดไปสู่ตลาดเกิดใหม่โดยเฉพาะอย่างยิ่งตลาดเกิดใหม่ที่มีศักยภาพความต้องการที่สูง
  เช่น พม่า ลาว ฟิลิปปินส์ เวียดนาม และกัมพูชา

2. เพื่อพัฒนาคุณภาพสินค้า ความมีประสิทธิภาพในการผลิตอย่างต่อเนื่อง

  3. รักษาความเป็นผู้นำในตลาดหลัก ๆ
  โดยได้รับความสนับสนุนจากบริษัทแม่ภายใต้เครื่องหมายการค้า DURO และ DUNLOP จาก บริษัท
  Sumitomo Rubber ของประเทศญี่ปุ่นต่อไป

4. เน้นขายสินค้าที่มีอัตรากำไรขั้นต้นที่สูงโดยได้รับการสนับสนุนการขายสินค้าระยะยาว จากบริษัท
Sumitomo

Rubber